54 
latius quam lateralia, in meo exemplari V/ 2 poli, longum est. — 
Lamellae, exceptis iis, quae in medio stellae cavum versus pergunt, 
et iis quoque, omnium brevissimis, quae finium amborum medium 
tenent, arcuatae a margine ad stellae medium exeunt. A medio utri- 
usque finis margine longior et recta lamella, quae sensim sensimque 
humilior fit, in cavo laterali cavum medium versus pergit. Ma- 
ximae et longissimae lamellae ad hoc cavum ab utroque stellae 
margine anteriori et posteriori perveniunt, et hic, uti omnes aliae 
lamellae majores truncatae , dente majori parumque altiori finiunt. 
Inter duas majores lamellas (s. primi ordinis), quae in eadem fere 
altitudine cava mediana elongata attingunt, semper alia lamella est 
(s. secundi ordinis), quae eadem, qua illae majores, altitudine a stel- 
lae marginibus incipit, talique modo spatium vel longius vel brevius 
emetiens, medium versus tendit tunc autem humilior evadit, et ita 
ad cava mediana pervenit. In utraque singularum lamellarum se- 
cundi ordinis parte humilior lamella (s. tertii ordinis) observatur, 
quae non prorsus cava mediana ad tingit. Omnes lamellae denticu- 
latae sunt et dentes illarum primi et secundi ordinis satis magni 
et erecti surgunt , apice magis rotundato , muricato. In humi- 
lioribus lamellis dentes illi minores sunt. Omnium lamellarum latera 
aspera apparent. — Pagina inferior speciminis, quod ante oculos 
habeo, plana et, in medio tantum parumper concava, ubique echi- 
nata s. aculeata est. Aculei , marginem versus majores , lamella- 
rum cursum sequuntur, in medio autem concaviusculo minores et 
magis dispersi apparent. Horum aculeorum apices obtusiusculi den- 
tibus pluribus exiguis terminantur. Nonnullae lineae concentricae 
in hac pagina conspiciuntur. — Color polyparii albido-fuscescens est. 
Sp. 2. R Appelli i, nov. sp., Tab. I. 
Polyparium: Oblongum, in medio vix angustius, supra con- 
vexum, subtus concavum; lamellis inaequalibus, utrinque asperis, 
denticulatis; dentibus erectis, inaequalibus, saepius laceratis, apicibus 
magis truncatis, spinosis; cavo medio elongato, angusto ad utrumque 
fere marginem producto, indiviso ; pagina inferiori echinata. 
